Prypjatski

Prypjatski eli Pripetin kansallispuisto (, ) on Valko-Venäjän eteläosissa Homelin alueella sijaitseva kansallispuisto. Kansallispuisto kuuluu Mustaanmereen laskevan Dneprin ja sen suurimman sivuhaaran Pripetin () valuma-alueeseen. Minskistä on puistoon maanteitse noin 250 kilometriä.

Kansallispuisto perustettiin vuonna 1996 aiemman, 1969 muodostetun vesistönsuojelualueen perustalle. Puiston pinta-ala on nykyään runsas 850 neliökilometriä. Tämä sijoittuu Homelin alueen Žytkavitšyn, Petrykaun ja Leltšytsyn piirien alueille ja enimmäkseen Pripetin jokilaaksoon pääuoman eteläpuolella. Luonnoltaan rikas kansallispuisto on osa Ramsarin sopimukseen kuuluvaa kansainvälistä kosteikkosuojelualuetta, johon liittyy myös Ukrainan puolella saman joen varrella oleva kansallispuisto.

Pripetin pohjoisrannalla sijaitsevassa Petrykaun piirin Ljaskovitšin () kylässä on kansallispuiston opastus- ja majoituskeskus. Kansallispuiston hallintokeskus ja puistoa esittelevä luontomuseo on Turaun historiallisessa kaupungissa.

Lähteet

Aiheesta muualla 
Kansallispuiston kotisivut  (npp.by)
Wikimapian karttalinkki kansallispuistosta: sijainti Turaun kaakkoispuolella ja puiston kattama alue
Erään matkatoimiston yhteenvetokappale kansallispuistosta 
Kuva moottoriveneiden vuokrauspisteestä 

Valko-Venäjän kansallispuistot
Valko-Venäjän Ramsar-alueet
Homelin alue